Diari Oficial de la Generalitat Valenciana


Sumari del DOGV 2805, del 05-08-1996 (1996/838975)

ORDRE de 10 de juliol de 1996, de la Conselleria de Cultura, Educació i Ciència, per la qual es modifica la de 28 de juny de 1996, per la qual es convocaren diferents tipus d'ajudes i beques en el marc del pla valencià de ciència i tecnologia.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2805

Data del DOGV
:   05-08-1996

Secció del DOGV
:   ALTRES DISPOSICIONS

Número del document
:   1996/838975


Data del document
:   10-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 10 de juliol de 1996, de la Conselleria de Cultura, Educació i Ciència, per la qual es modifica la de 28 de juny de 1996, per la qual es convocaren diferents tipus d'ajudes i beques en el marc del pla valencià de ciència i tecnologia.   
Per Ordre de 28 de juny de 1996 de la Conselleria de Cultura, Educació i Ciència, es convocaren diferents tipus d'ajudes i beques en el marc del Pla Valencià de Ciència i Tecnologia.  
Dificultats sobrevingudes han ocasionat un retard en la distribució dels impresos de sol·licitud entre els beneficiaris, per la qual cosa es considera convenient ampliar determinats terminis de presentació de sol·licituds que figuren als annexos de l'esmentada ordre.  
En virtut d'això, i fent ús de les competències que hem confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
únic  
Es modifiquen les bases per les que s'han de regir les beques i ajudes dels programes del Pla Valencià de Ciència i Tecnologia, que es convocaren per Ordre de 28 de juny de la Conselleria de Cultura, Educació i Ciència, d'acord amb el que disposa l'annex d'aquesta ordre.  
DISPOSICIONS FINALS  
Primera  
S'autoritza la directora general d'Ensenyaments Universitaris i Investigació perquè dicte, dins l'àmbit de les seues competències, les resolucions necessàries per a l'aplicació i el desplegament d'aquesta ordre.  
Segona  
Aquesta ordre entrarà en vigor l'endemà de la publicació al Diari oficial de la Generalitat Valenciana.  
Contra aquesta ordre, que posa fi a la via administrativa, es podrà interposar, amb la comunicació prèvia a la consellera de Cultura, Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà del dia de la seu publicació, d'acord amb el que estableixen l'article 110 de la Llei 30/1992, de 26 de novembre, de Règim Jurídic de les Administracions Públiques, i els articles 57 i 58 de la Llei de la Jurisdicció Contenciós Administrativa. Tot això, sense perjudici que s'interpose qualsevol altre que es considere convenient.  
València, 10 de juliol de 1996  
La consellera de Cultura, Educació i Ciència,  
MARCELA MIRó PÉREZ  
ANNEX  
Es modifiquen els terminis de presentació de sol·licituds de les diferents ajudes i beques que hi figuren als annexos de l'Ordre de 28 de juny de 1996, de la Conselleria de Cultura, Educació i Ciència, i en conseqüència, determinats terminis de resolució, d'acord amb el que es disposa a continuació:  
ANNEX I  
Programa d'Equipament d'Infraestructura  
per a grups d'investigació  
Bases de la convocatòria de concessió d'ajudes financeres per a adquisició d'infraestructures de caràcter cientificotècnica  
«5. Termini de presentació  
El termini de presentació de sol·licituds serà des de l'entrada en vigor de aquesta ordre fins el dia 10 de setembre de 1996, inclòs aquest».  
ANNEX II  
Bases de la convocatòria del Programa de Projectes d'Investigació Científica i Desplegament Tecnològic Generalitat Valenciana  
«5. Termini de presentació  
El termini de presentació de sol·licituds per a les accions tipus B, C i D serà des de l'entrada en vigor de aquesta ordre fins el dia 10 de setembre de 1996, inclòs aquest.  
En el cas que la sol·licitud es referesca a l'adjudicació de noves ajudes per a la realització de projectes d'investigació científica i desplegament tecnològic Generalitat Valenciana aprovats per raó de convocatòries anteriors (acció de tipus A), l'esmentat informe de progrés haurà de ser tramés abans del 30 de setembre de 1996».  
ANNEX III  
Bases de la convocatòria del Programa de Difusió   
dels Resultats de la Investigació  
«5. Termini de presentació  
El termini de presentació de sol·licituds serà des de l'entrada en vigor d'aquesta ordre fins el dia 10 de setembre de 1996, inclòs aquest».  
Programa d'Ajudes i Beques per a la Formació, Perfeccionament i Mobilitat del Personal Docent i/o Investigador  
ANNEX IV  
Bases de la convocatòria de beques predoctorals   
per a la formació de personal investigador  
«3. Formalització de les sol·licituds  
3.3.1 Per a les accions tipus A:  
El termini de presentació de sol·licituds serà des de l'entrada en vigor d'aquesta ordre fins el 10 de setembre de 1996, inclòs aquest.  
3.3.2 Per a l'acció tipus B:  
El termini de presentació de sol·licituds serà des de l'entrada en vigor d'aquesta ordre fins el 31 d'octubre de 1996.  
3.3.3 Per a les accions tipus C:  
El termini de presentació de sol·licituds serà el següent:  
1) Per a les activitats que es realitzen des de l'1 de gener al 30 d'abril de 1997, serà a partir de l'entrada en vigor d'aquesta ordre fins el 30 de setembre de 1996.  
2) Per a les activitats que es facen durant la resta de l'any 1997, serà des de l'1 de gener de 1997 fins el 31 de març del mateix any.  
3.3.4. Per a les accions tipus D:  
El termini de presentació de sol·licituds serà des de l'entrada en vigor de aquesta ordre fins el dia 10 de setembre de 1996, inclòs aquest.  
ANNEX VIII   
Bases de la convocatòria de borses de viatge per a la preparació projectes del IV Programa Marc de la Unió Europea i per a l'Assistència a Congressos, Jornades i Reunions de Caràcter Científic i Tecnològic.  
«3. Sol·licituds  
3.5 Les sol·licituds d'ajuda es podran presentar per als congressos, reunions i jornades que se celebren al llarg de l'any 1996, amb l'excepció del mes de desembre.  
El termini de presentació de sol·licituds serà des de l'entrada en vigor de aquesta ordre fins el dia 10 de setembre de 1996, inclòs aquest».  
«7. Resolució  
7.2 La resolució de beneficiaris s'ordenarà durant l'últim quatrimestre de 1996».  
ANNEX IX  
Bases de la convocatòria d'ajudes per a l'organització   
de congressos, jornades i reunions de caràcter científic   
i tecnològic  
«3. Sol·licituds  
El termini de presentació de sol·licituds serà des de l'entrada en vigor d'aquesta ordre fins el dia 10 de setembre de 1996, inclòs aquest».  
«6. Resolució  
6.2. La resolució de beneficiaris s'ordenarà durant l'últim quatrimestre de 1996».